C was amper ‘n sekel gewees | Toortsie, Kameel en Bokbaaivygie se blog
← B staan vir Bees
Toortsie se toeka tokkel oor slaapkamers →
C was amper ‘n sekel gewees	Posted on Maart 31, 2016	by Toortsie C is ‘n Engelse letter waarmee nie veel Afrikaanse woorde begin nie. Ek sal sowaar ‘n woordeboek moet nadertrek!
C staan vir Calvinia, Clanwilliam, Cloetesville, almal plekke wat ek nie ken nie. Tog lê daar Toortsieboeke in Clanwilliam se Kunshuis te koop!
Die Camino, die staproete in hoofsaaklik Spanje wat soveel mense onderneem. ‘n Geloofsroete oor baie honderde kilometers wat mense stap, sommer om weer hulle lewe te oordink, of om watter rede ook al. Iets wat ek ook nog graag sal wil doen, dalk nie die hele roete nie, dalk sommer net ‘n stukkie daarvan.
Christene, volgelinge van Christus.
Coetzenburg op Stellenbosch. Langs Coetzenburg vloei ‘n waterstroom, aai, jaai, JOEgaai! Coetzenburg waar die Maties hulle ding doen, sport doen, graad vang. Op Coetzenburg het ek die voorreg gehad om vir Zola Budd in aksie te sien. Sy het teen die top atlete van al die universiteite deelgeneem en hulle van agter af ingehaal! (Dis gewoonlik iets wat met my gebeur het, die goeie ouens het my van agter af ingehaal!) Daar het student rondom die baan gesit en deur die Mexican Wave te volg kon jy presies sien waar sy op die baan is.
Calamari. Heerlik as dit reg gaargemaak word. Calamariringe met Tartaresous, Calamarsteak. Mmmmmm …
Cantabile. In ‘n sangerige styl. ‘n Baie beskrywende woord in musiek.
Con Brio. Met vuur! Con spirito. Met geesdrif.
Chicago. Daar het ek een nag geslaap. Hul het ons vreeslik vertel van die meer, hoe belangrik dit vir hulle klimaat is, en tog het hulle hom nie vir ons loop wys nie. Kan jy nou meer! Of het hulle?
China. Ek het geen begeerte om soontoe te gaan nie. Die Chinese invloed moet ons egter nie onderskat nie. Moet ons bang wees? Of moet ons aan maniere begin dink om met hul saam te leef? Die Chinese taal aanleer? Hulle is hier, of ons dit wil erken of nie, hulle kinders word Suid-Afrikasnse burgers. Ek bly dink hoe ons as Christene na hul kan uitreik. Ons hoef nie eers China toe te gaan on die Goeie Nuus met hulle te deel nie, God stuur hulle na ons! Ek wens ek weet hoe ek kan maak, ek kom nie eintlik in hul winkels nie. Dalk is dít stap een? Om hul winkels te begin besoek?
C staan vir Camry. Toyota Camry. ‘n Rooie. Dis wat my skoonpa gehad het. Oeee daai kar kon v i n n i g ry! Sjoe!
Camerbert kaas, goed rypgemaak. Lus kry ek nou!
So het ek toe nooit die woordeboek uitgehaal nie!
A Toortsie is a small flashlight, like a torch.	View all posts by Toortsie →	This entry was posted in A tot Z van blogging and tagged A to Z of blogging, Bring die Evangelie na die Chinese, Help! Hoe bring ons die Evangelie na die Chinese?. Bookmark the permalink.	← B staan vir Bees
13 Responses to C was amper ‘n sekel gewees
Kameel sê:	Maart 31, 2016 om 8:53 vm	Gewonder of ek en jy nie die dag by die casino kan deurbring, en vir ons calamari vir ete bestel nie. Toe onthou ek Carel my chauffeur het dag af. Sonder hom is dit chaos in my lewe….. maar ek sal oorleef. Gelukkig is ek nie choleries van aard nie, dus sal ek die dag rustig by die swembad deurbring waarin die tuinier te veel chloor gegooi het, wat dit onmoontlik maak om te swem. Maar wat, ‘n goeie boek en ‘n cocktail en dit gaan ‘n wonderlike dag wees. Chau 🙂
Antwoord	Toortsie sê:	Maart 31, 2016 om 9:15 vm	Aitsa! Maar jy is WAKKER vanoggend met al die C’s! As ek aan die Casino dink, dink ek aan die een keer wat ons by wat is daai plek se naam se casino was. Jy kry ‘n chip vir R40 gratis. Toe sit ek op die casino se vloer en pak my hele handsak uit om die chip te soek, het dit gekry toe ek by die huis kom!
Antwoord	Kameel sê:	Maart 31, 2016 om 9:40 vm	Miskien was jou oë vir ‘n rede verblind 😉
Antwoord	Toortsie sê:	Maart 31, 2016 om 9:43 vm	Cekerlik!
Antwoord	Biltong & Pot-roast sê:	Maart 31, 2016 om 11:18 vm	Ek het destyds met my ma se Cortinatjie my lisensie gekry. Toe kon ek self CSV toe ry en selfs ‘n meisie vir ‘n lekker cappuccino neem. Die fancy restourante met chefs en chilli-geregte het my nooit aangestaan nie. My sussie het nog my CV op ‘n tikmasjien getik op voorwaarde dat ek haar balletklas toe neem. Ek het nie omgegee nie, maar moet toegee dat dit vir my meer om die chicks as die choreografie gegaan het. Ciao! Cheers!
Antwoord	Toortsie sê:	Maart 31, 2016 om 11:24 vm	Ek LOVE die saamspeel met c woorde! Cheers. En ek vermoed ek het my chau verkeerd gespel. Joune is die korrekte een. 🙂
Antwoord	annie260264 sê:	Maart 31, 2016 om 2:31 nm	…..moeilike ene – die C! Ek is besig om vir ons kleinseuntjie ‘n prenteboek te maak van die alfabet. Ai jai, die ‘c’ is moeilik……! C’est la Vie!
Antwoord	Toortsie sê:	Maart 31, 2016 om 2:39 nm	Hier het nou al co baie nuwe c’s uitgedop vandag. 🙂
Antwoord	rondomtaliedraai sê:	Maart 31, 2016 om 7:40 nm	Jy is lekker slim… ek sou maar die woordeboek moes nader trek!
Antwoord	Toortsie sê:	Maart 31, 2016 om 8:54 nm	Nie so slim! Glad nie. Wat my baie help is dat ek so ‘n hele dag of twee aan ‘n letter dink en elke keer bysit as ek aan ‘n nuwe woord dink.
G is die nuwe een waaraan ek nou moet aandag gee. 🙂 Soos almal mos weet skryf ek meestal vooruit.
Antwoord	rondomtaliedraai sê:	April 1, 2016 om 7:07 nm	Welgedaan LikeLike
Antwoord	scrapydo2.wordpress.com sê:	Maart 31, 2016 om 11:38 nm	Wys jou net sodra mens begin dink kom daar tog genoeg tevoorskyn om te gebruik. Ek het ook aan Cortina en Corolla gedink vir c
Antwoord	Terug pieng: Blogging from A-Z: Letter C – I scrap 2